als_Latn dik_Latn sag_Latn
Imagjinoni sa e rrezikshme mund të jetë të mbash telefonin në dorë apo xhep dhe të të shpërthejë papritur. Kemi dëgjuar shumë raste të tilla në të kaluarën, prandaj një gjë e tillë nuk përbën lajm tashmë. Ajo që mund të quhet lajm është se përdoruesi ka paditur të gjithë kompaninë vetëm se i ka shpërthyer telefoni.
Përdoruesi amerikan Muhammad Sattar ka paditur kompaninë LG pasi i shpërtheu telefoni LG Optimus F6 në xhepin e pantallonave, duke i shkaktuar djegie të shkallës së dytë dhe të tretë në dorë dhe këmbë të djathtë.
Sattar thotë se kishte vetëm disa muaj që e kishte blerë telefonin dhe ishte në gjendje shumë të mirë. Sipas tij, telefoni ka shpërthyer pa asnjë arsye. Nuk dihet akoma se çfarë kërkon Sattar si dëmshpërblim, ndërsa LG nuk i është përgjigjur akoma kërkesave të tij.
(Herë të lexuara: 166)
als_Latn als_Latn als_Latn als_Latn